open-index/open-wikipedia-markdown huggingface dataset:
強迫循環

**強迫循環**（參見 ）係遊戲設計上嘅概念，其定義如下：

呢個定義有三個要點：
*習慣：創造一個強迫循環嘅目的係要創造持久而且會定時定候重複嘅習慣。
*受設計嘅事件：強迫循環包含一連串活動，每個活動謂之一個步驟。
*神經化學獎勵：強迫循環嘅力量在於人類心靈嘅基本－強化同懲罰；人腦受進化所塑造，會本能噉視某啲嘢（嘢食同學到新知識等）視為想要嘅嘢，又將某啲嘢（痛楚等）視為想避開嘅嘢，喺得到想要嘅嘢－強化－嗰陣，個腦會釋放多巴胺等嘅化合物，令個人得到愉悅嘅感覺。
創造一個強迫循環需要做嘅就係設計出一串目標人物－喺遊戲設計上係玩家－能夠做嘅活動，呢串活動去到尾會令目標人物得到呢種神經化學獎勵，覺得愉快，於是持續一段時間定時定候去做嗰串活動。

## 理論起源

強迫循環源自廿世紀中行為論上嘅研究。廿世紀中，以伯赫斯·費德歷·斯金納（B. F. Skinner）為首嘅行為論者將各種動物，包括大鼠同白鴿等，擺喺斯金納箱入面做研究，剖析強化（例如餵嘢食）同懲罰（例如搵電電隻受試動物），以及呢啲嘢出現嘅頻率同量會點樣影響一隻動物打後嘅行為；佢哋由佢哋嘅研究結果當中提出咗一大柞描述動物嘅學習過程嘅理論同概念，為心理學等嘅領域作出咗重大貢獻。





強迫循環可以想像成以下嘅過程：玩家開始遊戲→完成遊戲嘅一部份，得到虛擬金幣或者經驗值等嘅物件（得到獎勵）→再完成遊戲嘅下一部份，又得到虛擬金幣或者經驗值等嘅物件（得到獎勵）→原則上，如果個獎勵夠強（不過對於獎勵大細同頻率嘅調控係一門學問），呢個過程會由個玩家自主噉重複若干次，直至一次玩遊戲過程完結，而且個玩家打後仲會返嚟重複呢個過程。

## 應用例子

喺遊戲設計應用上，電子遊戲一定會喺每當玩家重複做完一啲嘢之後，俾玩家獎勵，例：
*喺 RPG 入面，玩家打低怪獸（事件）就會得到經驗值（犒賞），每當一個遊戲角色得到足夠經驗值（事件），佢就會升呢（犒賞），升呢嗰時個遊戲程式會播段開心正面嘅音樂（一個話佢聽有犒賞嘅訊號），升咗呢個角色會變得更加好打，而且仲會學到新嘅異能，即係話對於玩家嚟講，打怪獸會得到「聽到人讚自己」、「個角色變得更加好打」同「學到新奇好玩嘅異能」等嘅犒賞，令佢有意慾重複呢個過程；
*喺網上 PvP 射擊遊戲裏面，玩家可以透過完成挑戰嚟賺虛擬金幣，挑戰包括咗喺一場對局之內殺 10 個敵人、用某枝槍造成 2,000 點傷害、同埋係喺一場對局內維持至少 5 分鐘唔俾敵人殺死，等等，對玩家嚟講，完成挑戰（事件）會得到虛擬金幣呢種犒賞，除咗閃令令好好睇之外，虛擬金幣可以攞嚟買虛擬抽獎盒等嘅物品，而要完成挑戰，佢就一定要去玩隻遊戲，參加對局。
*想像有一隻動作角色扮演遊戲，喺呢隻遊戲入面，玩家可以喺開放世界入面冒險，打怪獸或者做任務（事件）等可以得到唔同嘅道具（犒賞），跟手仲有得用道具打造更強嘅武器，然後去打更勁嘅怪獸，打低嘅怪獸愈勁，玩家就會有愈高嘅成功感（成功感係犒賞），鼓勵玩家係噉喺個世界入面持續冒險。

## 限制
另一方面，勁得滯嘅強迫循環可能會搞到玩家沉迷打機，而電子遊戲業界有唔少方法防止呢樣嘢發生：對於遊戲開發者嚟講，如果佢哋開發出嚟嘅遊戲搞到好多人沉迷，會對佢哋嘅聲譽造成負面影響；搞到玩家荒廢學業仲會減低佢哋未來嘅消費能力；而且太長時間打機仲有造成玩家疲勞過度嘅危險（疲勞過度可能會令將來再玩嘅意慾下降）；所以對遊戲開發者嚟講，吸引玩家玩，但確保佢哋唔好太沉迷，會係比較有利可圖嘅長遠策略。因為噉，廿一世紀初嘅遊戲開發者一般會想自己嘅遊戲嘅強迫循環有返咁上下勁，但又唔好太勁。遊戲開發者常用嘅措施有以下呢啲：
*遊戲程式定時定候（例如每兩個鐘頭或者每過四個關卡）就提醒玩家最好唞一唞。
*如果係網上遊戲嘅話，玩家可以透過完成挑戰嚟得到獎勵，但**獎勵嘅大細會隨住完成嘅挑戰數量下降**，大細會喺每日開始嗰陣重設，例：一隻遊戲，每日個玩家都可以做挑戰，完成第一個挑戰會得到 500 個虛擬金幣，完成第二個挑戰會得到 250 個虛擬金幣，完成第三個挑戰會得到 100 個虛擬金幣，完成第四個挑戰淨係會得到 50 個虛擬金幣... 等等，完成挑戰嘅金幣數會每日重設，即係今日完成咗四個挑戰，第朝再玩嗰時完成一個挑戰又會得到 500 個虛擬金幣－於是玩家就往往每日玩咗一段時間之後自主噉收手，但就恆定噉每日玩一段時間。
... 等等。

## 睇埋
*行為強化
*操作制約
*多巴胺
*好奇心
*應用行為分析

## 註釋

## 引述

## 文獻

*King, D., Delfabbro, P., & Griffiths, M. (2010). Video game structural characteristics: A new psychological taxonomy. *International journal of mental health and addiction*, 8(1), 90-106.
*Montfort, N., & Bogost, I. (2009). *Racing the beam: The Atari video computer system*. MIT Press.
*Behavioral Game Design. *Gamasutra*.
Stanley Ho

**Stanley Ho**可以係：
* 何鴻燊，港澳生意人，有「澳門賭王」之稱
* 何壽南，香港資深馬主、生意人
* 何偉航 (政治人)，香港泛民主派前任區議員
＃溫哥華後生仔傾吓偈

《**＃溫哥華後生仔傾吓偈**》（）係香港電視廣播有限公司嘅清談節目，《＃後生仔傾吓偈》特別版，由陸浩明、麥明詩、馮盈盈、戴祖儀同加拿大人趙穎䝼做主持，喺2020年1月11號到4月25號香港時間逢禮拜六23:00到00:00喺J2播（尾二嗰集喺4月24號禮拜五播）。主持會喺溫哥華同加拿大、臺灣「後生仔」KOL一齊傾。

節目名同《＃後生仔傾吓偈》一樣，前面加咗個井號，係模仿網上社交平臺嘅Hashtag。

## 每集內容

## 節目調動
*2020年2月1號：停播一次。
*2020年3月7號：停播一次。

## 睇埋
*＃後生仔傾吓偈

## 出面網頁
*＃溫哥華後生仔傾吓偈 - 主頁 - tvb.com
伯赫斯·費德歷·斯金納

**伯赫斯·費德歷·斯金納**（**B.F. Skinner**，）係美國一個行為論心理學家。

斯金納發展咗 應用行為分析（applied behavior analysis），特別係 激進行為主義（radical behaviorism） 嘅哲學基礎，同時亦創立咗 行為實驗分析（experimental analysis of behavior），成為實驗心理學其中一個研究學派。佢運用 操作制約（operant conditioning） 去強化行為，並認為 反應速率（rate of response） 係衡量反應強度最有效嘅指標。為咗研究操作制約，佢發明咗操作制約箱（operant conditioning chamber），又之稱為「史金納箱」， 而為咗量度反應速率，佢亦設計咗累積記錄器（cumulative recorder）。利用呢啲工具，佢同 查爾斯費斯打（Charles Ferster） 一齊完成咗佢最具影響力嘅實驗研究成果，並喺 1957 年合著嘅《Schedules of Reinforcement》一書中作出總結 。

斯金納係一位非常多產嘅作者，一生出版咗廿一本書同一百八十篇文章。 佢喺一九四八年嘅烏托邦小說《鍋登二號》（*Walden Two*）中，想像將自己嘅理論應用喺人類社群嘅設計之上，而佢對人類行為嘅分析，最終喺一九五八年嘅著作《言語行為》（*Verbal Behavior*）中達到高峰。

## 睇埋
*古典制約
*操作制約

## 攷

## 出面網頁

*B. F. Skinner Foundation homepage
*National Academy of Sciences biography
* 
* 
*I was not a lab rat, response by Skinner's daughter about the "baby box"
*Audio Recordings Society for Experimental Analysis of Behavior
*Youtube Video Skinner and Teaching Machine
*Superstition in the Pigeon by B.F. Skinner (Full Text)
*Reprint of "the Minotaur of the Behaviorist Maze: Surviving Stanford's Learning House in the 1970s: Journal of Humanistic Psychology, Vol. 51, Number 3, July 2011. 266–272.
斯金納箱

**斯金納箱**（）係行為論上常見嘅一種研究用架生。
## 研究

斯金納箱可以用嚟研究好多現象：
*古典制約
*操作制約
## 睇埋
*學習
*大鼠
創發遊戲度

**創發遊戲性**（）係遊戲設計上指隻遊戲冇預設，但自然噉由遊戲嘅規則嗰度出現嘅遊戲體驗。
## 睇埋
*開放世界
*沙盒遊戲
*創發
*好奇

## 參考
免費增值

**免費增值**（**freemium**）係幫一件商品設價格嗰陣用嘅策略，指件商品或者服務係免費嘅，但如果想要用更進一步嘅服務就要收錢。
好人好姐

《**好人好姐**》（ ）係香港電視娛樂嘅ViuTV製作嘅電視劇，喺2020年1月23號到2月12號逢禮拜一到五21:30-22:30喺ViuTV首播，一共15集。套劇由劉美君、江若琳、江芷銦、沈震軒、張建聲、雨僑、羅霖主演。

「好人好姐」個名源自粵語俗語（又寫做「好人好者」），大概解做「良好品格嘅人」，通常會用「好人好姐就唔會......」去批評啲唔好嘅行為。

《好人好姐》本身係 ViuTV 頭一套拍嘅一個鐘連續劇，2018年12月開拍，但係拍好後一路都唔播，最後安排喺2020年農曆新年前後播出。

## 角色
### 主要角色
*劉美君 飾演 Sorina Fok
*江若琳 飾演 Jen
*沈震軒 飾演 Eric
*張建聲 飾演 Andy
*雨僑 飾演 Maggie
*羅霖 飾演 Zoe
*江芷銦 飾演 Kris

### 固定角色
*黎澤恩 飾演 Kar
*艾威 飾演 Raymond
*陳曼娜 飾演 Eric媽
*林熹瞳 飾演 雙雙
*郭奕芯 飾演 JoJo
*江宏基 飾演 Louis
*梁啟倫 飾演 阿峰
*符曦月 飾演 MayMay
*陳晨 飾演 Ceci
*李影 飾演 李婆婆
*陳澄騫 飾演 周太
*陳曼娜 飾演 蔡太
*趙覺超 飾演 Dave

### 其他角色
*張淨思 飾演 俗氣女（第1集）
*姚琰欣 飾演 私影女（第2集）
*湯寶如 飾演 院長（第4、15集）
*吳日言 飾演 Kitty（第4、15集）
*張嘉儀 飾演 Vivian （第4集）
*李善敏 飾演 Macy （第4集）
*鄭佑男 飾演 TJ（第5、6集）
*鄧再森 飾演 劉總（第5集）
*柯嘉琪 飾演 性感女郎A（第5集）
*錢子楓 飾演 性感女郎B（第5集）
*林梓彤 飾演 Miss Lee（第5集）
*邱倩婷 飾演 趙主任（第5集）
*黃詠琪 飾演 餐廳侍應（第6、8集）
*何芷遊 飾演 Angela（第8集）
*卓曉烽 飾演 古惑風 （第8集）
*譚新源 飾演 姚總（第8集）
*郭漢柱 飾演 戴智偉（第9集）
*陳智偉 飾演 Kenny （第9集）
*何啟純 飾演 張三發 （第9集）
*林俊傑 飾演 James （第9集）
*郭慧 飾演 美容院太太 （第11集）
*袁嘉敏 飾演 美容院太太 （第11集）
*王家敏 飾演 美容院太太 （第11集）
*黎嘉韻 飾演 美容院太太 （第11集）
*張玉嫻 飾演 美容院職員 （第11集）
*陸穎嫻 飾演 Tina （第11集）
*鍾詠怡 飾演 Yumi （第12、13集）
*朱楚昕 飾演 Nancy （第12、13集）
*王樂遙 飾演 Fiona （第12、13集）
*鄒綺雯 飾演 餐廳侍應（第14集）
*蕭潤邦 飾演 Oscar（第15集）
*莊端兒 飾演 皇后（第15集）

## 每集內容

## 出面網頁
*ViuTV：好人好姐

## 電視節目變遷
史密夫預測器

**史密夫預測器**（Smith predictor）係一種唔靠另開觀察器，而係直接參考個控制環節、嚟預測控制變量變化嘅預測型控制器。佢係由喺1957年發明嘅，嚟應對啲延遲明顯嘅場合，譬如喺長程傳送帶上高運輸工件。

史密夫預測器個主要惗法係假定個受控過程係由兩橛 - 即時部份G(s)、純延時部份e^{-sT}鬭埋嘅，並且喺預測器入邊都挃一個同原有過程平行一致嘅模型，之不過個模型佢入邊嘅即時模型\tilde{G}(s)跟純延時模型e^{-sT}嘅輸出會著單獨抽出。其中即時模型嘅模擬輸出\hat x_p會經負回輸傳到控制器之前同個輸入w進行比較；\hat x作為\hat x_p歷經純延時模型嘅結果，即預測嘅受控結果，會著攞嚟找平個實際受控結果x、得到x - \hat x，再經負回輸傳返去同個輸入w進行比較。總體嚟講相當於w-\hat x_p-(x-\hat x)。若果個模型同現實模型好啱，噉個帶有史密夫預測器嘅迴路可以實現好好嘅控制效果。

另一種常用嘅實現方式係直接喺即時模型\tilde{G}(s)後尾鬭一橛1-e^{-sT}嘅轉換延時模型，得到\hat x_p - \hat x嚟同輸入w進行比較，而唔去掂原本個受控過程嘅輸出x同埋負回輸，即相當於w-x-(\hat x_p - \hat x)。
香城

**香城**可以係：
*香城鎮：中國山東鄒城一個鎮，1930年曾爆發香城戰鬥
*香城 (虛構城市)：喺香港考試及評核局試卷出現嘅虛構城市
*香城浪子，香港無綫電視1982年30集電視劇
*香城映画，香港嘅YouTube頻道
Yoho

**Yoho**或者**YOHO**可以係：
;公園
*優豪國家公園（Yoho National Park），加拿大嘅一個國家公園
;住宅
*新時代廣場（Yoho Town），香港元朗一個私人住宅屋苑
*新時代中城（Yoho Midtown），香港元朗一個私人住宅屋苑
*Grand Yoho，香港元朗一個私人住宅屋苑
*峻巒（Park Yoho），香港錦田一個私人住宅屋苑
;商場
*形點（Yoho Mall），香港元朗一個商場
百步梯 (沙田)

**百步梯**，官方名**沙田大會堂廣場**（），係香港一處公共空間，喺新界沙田沙田大會堂嘅西北面，對住新城市廣場，面積510平方米，喺1987年同沙田大會堂同步啟用。皆因嗰度有好多梯級（約莫50級），所以畀人叫做「百步梯」。梯級有個上蓋，可以當觀眾席看台用。

喺2019年反送中運動入面，百步梯做咗沙田區其中一個搞活動嘅地點，譬如搞罷工集會。

## 參考
觀眾在民間電視大獎2019

《**觀眾在民間電視大獎2019**》係第4屆觀眾在民間電視大獎，提名期由2019年12月26號到2020年1月4號，投票期由1月6號到15號，結果喺1月17號公佈。

## 提名同得獎名單
### 民選最佳劇集

### 民選最佳劇本

### 民選最佳男主角

### 民選最佳女主角

### 民選最佳男配角

### 民選最佳女配角

### 民選飛躍進步男藝員

### 民選飛躍進步女藝員

### 民選最佳男配音員

### 民選最佳女配音員

### 民選最佳綜藝節目

### 民選最佳時事資訊節目

### 民選最佳主持

### 民選最佳戲劇拍檔

### 民選最佳劇集橋段

### 民選最佳電視歌曲

## 得獎統計

*最多獎嘅劇：ViuTV《教束》（5個獎）
卒

**卒**可以係
*士兵
*卒 (象棋)，象棋嘅棋
*卒 (國際象棋)，國際象棋嘅棋
*死
*卒業，即係畢業

## 睇埋
*兵
提早得到

**提早得到**（**early access**）係遊戲製作上一種籌募資金嘅方法，指俾消費者喺 alpha 同 beta 等嘅階段就以低價買隻遊戲，並且用呢啲銷售得到嘅錢做進一步嘅開發過程；會用呢種策略嘅通常係好創新嘅獨立遊戲（indie game）－製作組認為隻遊戲嘅諗頭好新穎好吸引到玩家，但因為係獨立遊戲而冇大公司提供財政支援，所以先要用第啲方法籌錢。

## 參考
寸 (搞清楚)

**[[寸]]**通常係中國傳統長度單位，亦可以係：
;長度單位
*吋，又寫做「英寸」，英制長度單位
*分米，又寫做「公寸」，公制長度單位
;其他
*寸部，中文部首
*串，一種態度
遊戲顯示儀

**遊戲顯示儀**（）係指將隻電子遊戲嘅狀態相關嘅資訊－玩家角色嘅生命值、時間、小地圖等－顯示俾玩家睇嘅一個介面。

## 概念

傷害閃（damage flash）：指遊戲主角喺受到傷害嗰陣，遊戲有啲訊號，話俾玩家知「主角受緊傷害」；傷害閃最常見嘅方法係，每當主角俾敵人打中嗰陣，個畫面會閃血紅色嘅光。

傷害圈（damage ring）：傷害閃嘅一種，指傷害閃唔只話俾玩家聽「主角俾人打中」，仲話俾玩家聽攻擊嚟自邊個方向，例：一隻遊戲，遊戲畫面右下角有個圈，每當個圈某一忽閃血紅色，就表示主角俾人打中，而傷害嚟自個圈閃嗰個方向，即係如果（例如）個圈 180 度嗰忽閃血紅色，就表示「主角俾人打中，攻擊嚟自係正後方」。傷害圈常見於多長距離攻擊嘅射擊遊戲。

## 睇埋
*視像遊戲
節奏遊戲

**節奏遊戲**（；）係電子遊戲類型一種，指一啲考玩家節奏感嘅電子遊戲。

## 定義

喺最廣義上，一隻節奏遊戲做嘅通常係播一啲音樂或者最少有拍子，要求玩家喺適當嘅時間俾適當嘅反應，簡單例子有每吓拍子都要撳一個掣，然後隻遊戲就會按照玩家嘅節奏感－即係能唔能夠喺準確嘅時間點撳掣－嚟評分，並且按玩家嘅得分給予獎勵，例如係玩家要攞到最少若干分先至有得玩下一關，等玩家有意慾盡力提升自己嘅得分；亦都有遊戲會要求玩家能夠俾正確嘅音高輸入，即係例如有個虛擬嘅鍵盤樂器（鋼琴等），玩家唔淨只要喺適當嘅時間點撳掣，仲要係有幾個掣可以撳，要撳啱個掣先至有分。而雖然話節奏遊戲主要考節奏感等同聽覺有關嘅能力，呢啲遊戲正路依然會用視覺嘅方式嚟呈現啲嘢俾玩家睇，例如廿一世紀嘅節奏遊戲多數都會有一條音符通道（note highway）俾玩家望實，每當有個音符通過條音符通道嗰陣，玩家都要撳相應嗰個掣，撳啱先有分。除此之外，唔少節奏遊戲仲會喺畫面嗰度加入啲得意或者有型嘅虛擬角色，要呢啲角色對玩家嘅表現俾反應，例如玩家表現唔好嗰時畫面入面個角色就耍手擰頭，作為遊戲俾玩家嘅一種回輸。

## 簡史
到咗廿一世紀初，節奏遊戲喺商業上經已取得相當嘅成功，好似《太鼓之達人》就係一隻出名嘅節奏遊戲，喺好多唔同嘅平台上面出過，包括街機、NDS、PlayStation 2、Wii 同埋手機呀噉。除咗商業上嘅成功之外，節奏遊戲仲吸引咗教育界嘅注意，有遊戲設計方面嘅專家喺度諗緊用節奏遊戲做音樂教育嘅一部份。

## 睇埋
*節奏感
*電子遊戲音樂
*電子遊戲類型一覽

## 攷
Roguelike

（大致）係基於程序生成嘅一種電子遊戲類型。

## 定位

Roguelike 係一類受到枱上遊戲《龍與地下城》影響、玩迷宮探索嘅遊戲，好大程度上源自 1980 年出嘅《Rogue》（英文「roguelike」意思正正就係「好似《Rogue》噉嘅」噉解），具有以下嘅特性：
*行回合制；
*地圖上嘅位置分做一格格；
*用永久死亡（permanent death）機制；
*用程序生成產生嘅關卡；
*遊戲故仔通常會用奇幻（fantasy）美學，尤其係古典奇幻。
... 等等。當中「用咗程序生成」可以話係 roguelike 最重要嘅特徵－Roguelite（「lite」係英文「light」，意思係「輕」）係指「輕度 roguelike」，即係有某啲 roguelike 特徵、但有唔齊嘅遊戲，不過就算係 roguelite 遊戲基本上齊會有「用咗程序生成」呢一樣特性，例子可以睇吓用咗程序生成產生關卡嘅動作 RPG 系列《暗黑破壞神》（Diablo）。

## 睇埋
*Roguelite
*程序生成
*潛行遊戲
*電子遊戲類型一覽

## 攷
持續世界

**持續世界**（；）喺打機用語上係指一個無論有冇玩家喺入面，遊戲程式都會係噉運行落去嘅虛擬世界。常見於 MMORPG。

## 睇埋
*開放世界
*世界創建
百步梯

**百步梯**係一個超多步級嘅標誌性梯級（空間），可以係：

*  百步梯 (沙田)，喺香港沙田大會堂及新城市廣場間嘅一個梯級廣場，因反送中運動而知名。
*  百步梯 (越秀山)，喺廣州越秀山入邊嘅一個梯級，通上頂嘅係中山紀念碑。
*百步梯 (白雲山)，喺廣州白雲山入邊嘅一個梯級，通上可以到能仁寺。
*  百步梯 (石牌)，喺廣州天河石牌嘅一個梯級，原先係國立中山大學起嘅，而家係屬華南理工大學嘅地標。
*百步梯 (花縣)，喺花縣梯面鎮嘅一個古老梯級，係舊底粵北同廣東省城間嘅交通要道。
*  百步梯 (清遠)，喺清遠清新大道中軸線北端同環城路交匯處嘅花尖山腳，有附設觀景台嘅觀光路。
Theorycraft

係遊戲界喺 2010 年代開始興起嘅一種做法，指對一隻遊戲－尤其係電子遊戲－嘅機制作出數學化嘅分析，目的係要搵出最理想（能夠將贏嘅機會率最大化）嘅策略同戰術。

## 睇埋
*博弈論
*遊戲設計
*打機用語
*策略
*決策
## 參考資料
熱圖

**熱圖**（；參見）係地圖嘅一種。一幅熱圖會有個相應嘅變數 x，並且用色水光度顯示嗰個變數喺地圖上每一忽幾高－For 地圖上每一點，嗰點嘅光度同嗰點嘅 x 數值成正比。

## 例碼
想像以下嘅碼：


```csharp
public struct HeatPoint // 每一個 heat point 都有 X、Y（兩個座標表示位置）同 intensity 三個數值。
{
    public int X;
    public int Y;
    public byte Intensity;
    public HeatPoint(int iX, int iY, byte bIntensity)
    {
        X = iX;
        Y = iY;
        Intensity = bIntensity;
    }
}

private Bitmap CreateIntensityMask(Bitmap bSurface, List<HeatPoint> aHeatPoints)
{
    Graphics DrawSurface = Graphics.FromImage(bSurface);
    DrawSurface.Clear(Color.White); // 將背景設做白色
    foreach (HeatPoint DataPoint in aHeatPoints) // Foreach heat point，畫一個點。
    {
        DrawHeatPoint(DrawSurface, DataPoint, 25); // DrawHeatPoint 呢個子程序大致上就係「按比例計出呢一點要有幾光」
    }
    return bSurface;
}
```


## 應用
例：一幅顯示一隻網上遊戲入面啲玩家死亡次數嘅熱地圖，會顯示出遊戲地圖每一忽有幾多玩家喺嗰個位死過（x 係**玩家喺嗰度死亡嘅次數**），愈多玩家死過嘅地點色水會愈淺，令睇嘅人一眼睇得出數據係點嘅樣。

有啲類型嘅熱地圖會一嘢顯示幾個變數嘅數值，呢啲熱地圖可以用嚟分析一啲唔係單一變數可以反映到嘅嘢，例如將**玩家移動軌跡**同**玩家死亡次數**同時顯示喺一幅熱地圖上嘅話可以清楚噉顯示出玩家普遍嘅遊戲流程（喺邊開始玩、經過乜地方同喺邊度死亡）。

## 睇埋
*資訊視覺化
*遊戲分析
*莫蘭指數

## 引咗
Hitscan

係打機用語，常用於射擊遊戲，指遊戲程式喺一個角色開火嗰陣，由把槍嗰度射束玩家睇唔到，速度近乎無限大嘅光出嚟，將同呢束光相交嘅嘢定為「俾呢個角色打中咗」。用 hitscan 嘅武器嘅子彈好似激光噉，唔需要時間飛去打中嘅嘢嗰度，但有好多射擊遊戲都會為求真實，將子彈設成具有有限嘅速度，而唔係用 hitscan。
光槍

**光槍**（**light gun**）指一碌整到好似槍噉形嘅遊戲控制器，俾玩家靠用支光槍指熒幕嚟控制隻遊戲，常見於街機射擊遊戲。

## 攷
對局配對

**對局配對**（**matchmaking**）係指喺網上 PvP 電子遊戲當中、搵若干個玩家、再將佢哋擺喺一個對局嘅過程；呢個過程可以用到好多複雜嘅機械學習演算法。
百步梯 (越秀山)

**百步梯**（），係喺廣州嘅越秀山度嘅登頂路，依家係越秀公園嘅南門入口，有成498級石級，可以通去中山紀念堂度。沿線有楚庭門樓同中山紀念碑等古蹟。

民國陣四牌樓遷移，其中嘅「盛世直臣」坊同埋「承恩五代」坊就搬咗到百步梯嘅入口附近石級度。兩個牌坊已經喺1950年代初俾廣州市人民政府當場拆咗。

## 參考

類:越秀山
類:越秀區古蹟
西安咸陽國際機場

**西安咸陽國際機場**（IATA代碼：XIY；ICAO代碼：ZLXY）喺西安市中心西北方47公里嘅咸陽市西咸新區底張街道境內，係關中城市群嗰度唯一嘅國際機場，機場飛行區等級係最高嘅4F級，配咗II類盲降設備，有一條3000×45米，同埋一條3800×60米跑道，有三個獨立營運嘅客運大樓。2023年該機場之旅客流量為41,371,228人次。
昆明長水國際機場

**昆明長水國際機場**係雲南昆明嘅主要民用機場，喺2012年6月28號8點鐘開始營運，定位係中國面向東南亞、南亞同埋連接歐亞國家嘅門戶樞紐機場。2023年嘅旅客流量係42,033,527人次，喺中國機場排名榜嗰度排第八；貨物吞吐量係350,469.0噸，排第十一；航班升降318,586架次，排第六。

## 參考
百步梯 (花縣)

**百步梯**，係喺廣州花縣嘅一個古老梯級，喺梯面鎮民安村北側山谷入邊。條梯係喺清康熙二十一年（1682年）廣東巡撫李士楨派兵鎮壓花山寨陣，拓闊起嘅。 2008年畀廣州市人民政府公佈做廣州市文物保護單位，記名係**百步梯遺址**。

## 地理
呢一帶群山因清代吳萬雄嘅花山寨起義，畀統稱做花山。地處花縣東北群山入邊，東北同從化接壤，西北毗鄰清遠，係聯繫粵北同廣東省城間嘅交通要道，舊陣時清遠、從化、花縣等地嘅鄉民上廣州都係會用呢條路。梯面鎮建立初係叫「百步梯林場」，因地處百步梯上邊，後尾建制就改叫「梯面」。 

## 史
清順治四年（1647年），吳萬雄自循州（而家嘅廣東惠州）帶咗大隊人馬佔據咗**盤古峒**（而家嘅花縣梯面鎮一帶）聚義，號稱「花山寨」，憑藉險峻山嶺對抗官府，1682年李士楨就籍此起梯面山路，送兵攻打花山寨。

道光二十年（1840年），縣令包錦燦重修呢條路，自下而上鋪咗麻石成366級，長256米，望上去就好似雲梯咁，就有咗「百步梯」嘅名。 

1938年日軍佔領花縣老城區後，原預想由百步梯攻上梯面，駐守官兵就拆咗百步梯中段石級搞防禦工事，抵擋咗日軍嘅多次進攻。 

1945年光復後，巴拿馬歸僑蘇彰保聯合部分華僑捐資，修復咗戰時拆咗嘅梯級。

1965年，搞水利工程同築盤山路拆走咗部分石級，剩低咗中段120米長嘅大概130個石級。

## 古仔同觀光
百步梯遺址而家係高百丈風景區入邊嘅一部分，高百丈屬於花縣八景之一，號稱「百丈晴巒」，以遍佈奇石怪岩而出名聞名。「高百丈」一帶傳聞係好耐以前係瑤族嘅盤古國，明代横潭瑤族首領譚觀福同眠花山寨，都話係喺同一度起事嘅。

## 睇埋

* 盤古
* 盤古地
* 花山

## 參考
魔雪奇緣2

《**魔雪奇緣2**》（），喺中國大陸叫《**冰雪奇緣2**》，係一套2019年上畫嘅美國3D電腦卡通電影，迪士尼卡通製作迪士尼電影公司推出嘅第58部迪士尼經典卡通電影，2013年電影《魔雪奇緣》續集，由基斯畢克、珍妮花李執導。
逃出魔幻紀：霸氣升呢

《**逃出魔幻紀：霸氣升呢**》（）係一套2019年上畫嘅美國電影，2017年電影《逃出魔幻紀：叢林挑機》續集，由積卡斯丹執導，狄維莊遜、積伯克、嘉倫招莉仁、奇雲哈特主演。
星球大戰：天行者崛起

《**星球大戰：天行者崛起**》（）係一套2019年上畫嘅美國史詩式太空歌劇電影，《星球大戰》電影系列第九部作品，由J·J·艾布斯做導演，黛絲烈尼、雷碧達尼安高、麥克咸美、奧斯卡依撒主演。
葉問4

《**葉問4**》（），又叫《**葉問4：完結篇**》，係一套2019年上畫嘅香港電影，《葉問系列》電影第四部作品，由葉偉信執導，甄子丹、吳樾、吳建豪、Scott Adkins、鄭則士、陳國坤、敖嘉年、Chris Collins、李宛妲主演。
合肥新橋國際機場

**合肥新橋國際機場**係中國安徽合肥嘅國際機場，2013年起好。該機場喺2023年，錄得客運量11,171,368人次，貨運量114,604.8公噸，飛機起降96,721架次。
白頭山：火山浩劫

《**白頭山：火山浩劫**》（）係一套2019年上畫嘅南韓電影，由李海準、金丙書執導，李炳憲、河正宇、馬東石、秀智、田慧振主演。
1917：逆戰救兵

《**1917：逆戰救兵**》（）係一套2019年上畫嘅英國同美國合拍電影，由森曼達斯執導，佐治麥基、甸查理斯查普曼、班尼狄甘巴貝治、哥連費夫主演。
䊦

**䊦**（），又寫作**𬖋**（壯字，「米乙」）、**籺**，係啲使糯米粉、白薯粉、木薯粉等蒸做嘅小食嘅統稱，係粵西同埋廣西啲埞嘅傳統美食。睇在原料、做法嘅唔同，具體有茶杯䊦、艾䊦、薯包䊦、簸箕䊦、大籠䊦、白薯䊦、垃圾䊦等等點式。

南方地區食稻米、特別係糯米嘅歷史源遠流長，所以都可以整出好多花腎，而飯、糭、䊦就係其中比較有代表性嘅幾樣。雖然「䊦」邇種講法用嘅埞比較少，但係考慮到糯米糍同埋其他語言入邊形式非常之類似嘅糕點，譬如西南地區同埋福建地區嘅糍粑、江浙、越南（「糯米糕」）、日本糯米糍同埋琉球嘅等等，可以睇到邇種嘢食分佈之廣泛。

## 攷
糖糕

**糖糕**，又喊做**大籠䊦**，係一種用糯米粉同埋紅糖倒入大口竹籠蒸做嘅糕點。做好出嚟可以切成條，個顏色銅黃到赯紅，有時仲會插紅棗、柏枝，通「鴻運」。

## 睇埋
* 䊦

## 考
垃圾䊦

垃圾䊦係欽州嘅一種䊦，使金銀花、水君子、艾草、魚腥草、雷公根、五指毛桃、白花草等草藥，混埋米、糖做成。垃圾䊦係農曆四月八嘅傳統糕點，因有俗語「四月八，大水推垃圾」而得名。

## 考
李紫婷

**李紫婷**（），泰語名**普冧威賴 璃蒔絲恤**（），藝名**Mimi**（），係泰國一位唐人女歌手兼演員，曼谷出世。2013年參加唨泰國好聲音少年版。

2018年參加唨中國藝能選秀《創造101》之後，即成為唨女團火箭少女101嘅成員，而且擔當唨主唱。2019年1月20號得泰國政府授「中泰文化交流大使」榮譽稱號。2019年11月登上唨東方衛視《我們的歌》節目，跟香港歌手黃凱芹組成拍檔，熟練運用粵語、官話、泰語合唱唨粵翻歌曲《晚秋》鬭原官話版《願你把心留》、粵翻西歌曲《傻女》（《La Loca》）鬭官話版《情人》、泰語歌曲《》鬭官話版《失戀陣綫聯盟》等等。

## 出面網頁

類:泰國女歌手
類:泰國華人
余世騰

**余世騰**（，**Simon Yu**）係香港男演員，參演過大量舞台劇。佢亦有參演唔少電影。佢係香港戲劇協會創辦成員，做過多屆幹事。佢亦係香港藝術發展局審批員同埋香港戲劇協會舞台劇獎評審委員。佢中學讀慈幼英文學校。

## 演出
### 電影
*1998年：《九星報喜》
*2000年：《藍煙火》 飾演 銀行經理
*2001年：《玉女添丁》
*2001年：《常在我心》
*2001年：《別戀》 飾演 古物署署長
*2001年：《同居蜜友》
*2001年：《我的野蠻同學》 飾演 TBS 男教師
*2001年：《恐怖熱線之大頭怪嬰》
*2001年：《憂憂愁愁的走了》
*2002年：《無間道》
*2002年：《嚦咕嚦咕新年財》
*2002年：《我左眼見到鬼》
*2002年：《Office有鬼》
*2002年：《男人四十》 飾演 曹
*2002年：《異度空間》
*2002年：《新紮師妹》
*2002年：《二人三足》
*2003年：《飛虎雄師之槍王行動》 飾演 周寶華
*2003年：《無間道III》 飾演 韓琛手下
*2004年：《魔幻廚房》
*2004年：《性感都市》 飾演 電台監製
*2004年：《婚前殺行為》 飾演 神父
*2005年：《追蹤眼前人》
*2005年：《黑社會》 飾演 九區領導之一
*2006年：《新紮師妹3》 飾演 談判專家
*2008年：《機動部隊─警例》
*2008年：《惡男事件》 飾演 法師
*2008年：《証人》 飾演 檢控官
*2010年：《阿潘》
*2012年：《寒戰》
*2013年：《掃毒》
*2013年：《冰封俠：重生之門》
*2014年：《販賣愛》飾演 天堂王子
*2016年：《導火新聞線》 飾演 劉學禮（警務處處長）
*2017年：《大嫂》
*2018年：《大師兄》
*2020年：《幻愛》 飾演 紀律委員會主席
*2024年：《焚城》 飾演 警務處處長

### 電視劇（ViuTV）
*2020年：《黑市—上樓 + 詭聲》 飾演 劉福助（劉伯）
*2020年：《打天下》 飾演 方警司 （第1集）
*2020年：《男排女將》 飾演 蔣家瑜阿爸
*2021年：《太平紋身店》 飾演 孤兒院院長 （第12集）
*2022年：《冥冥之中》 飾演 方長老
*2022年：《I SWIM》 飾演 羅校長
*2024年：《飛黃騰達》 飾演 培哥
*2025年：《三命》飾演 林經理
*2025年：《光明大押》 飾演 BBA老闆詹Sir

### 電視劇（港台電視）
*2015年：《監警有道2》 飾演 黎民安
*2015年：《火速救兵III》 飾演 歐志華
*2018年：《火速救兵IV》 飾演 呂世騰

## 出面網頁
*
朱栢康

**朱栢康**（，），又寫做**朱柏康**，係香港男演員，亦係男子組合朱凌凌成員。佢阿哥朱栢謙都係演員。

朱栢康喺香港演藝學院戲劇學院畢業，主修戲劇。2019年，佢憑電影《金都》入圍第56屆金馬獎最佳男主角。

## 演出
### 電視劇（ViuTV）
*2017年：《午夜伴廊》飾演 李德成
*2019年  :  《Master Cheng - A spice For Life》飾演 Cheng Hong
*2020年：《黑市—斷片》飾演 周郁明
*2020年：《打天下》飾演 李一當
*2020年：《熟女強人》飾演 岑大康
*2021年：《太平紋身店》飾演 周宇時
*2022年：《940920》 飾演 月

### 電視節目主持（ViuTV）
*2019年：《估你唔到》

### 電視節目演出（ViuTV）
*2018年：《全港的》司機
*2018年：《Good Night Show 全民星戰》演出
*2019年：《初戀還未來？》嘉賓
*2025年：《爆谷一周（第三輯）》第12集嘉賓
*2026年：《Chat KP》第56-58集嘉賓

### 電影
*2009年：《機器俠》（粵語配音）
*2017年：《今晚打喪屍》 飾演 金氏弟
*2018年：《程大師》飾演 程大師
*2020年：《金都》 飾演 殷俊榮（Edward）
*2024年：《填詞L》 飾演 魯永康
*2024年：《破·地獄》 飾演 郭志斌
*2024年：《久別重逢》 飾演 細炳
*2025年：《祥賭必贏》 飾演 孫敏俊（Ian）

## 出面網頁
*
魯文傑

**魯文傑**（，）係香港男演員，先後做過無綫電視同香港電視網絡合約藝員，拍過好多電視劇，亦演出過唔少舞台劇。

魯文傑1996年喺香港演藝學院戲劇學院畢業，主修戲劇，1997年加入無綫電視，2012年轉投香港電視網絡，2014年約滿後恢復自由身。

魯文傑亦係香港浸會大學電影學院客席講師。

## 演出

### 電視劇（ViuTV）
*2016年：《三一如三》飾演 鍾友（第5至6集）
*2018年：《身後事務所》飾演 大蝦（第9至10集）
*2019年：《婚內情》飾演 大甘（第13集）
*2019年：《娛樂風雲》飾演 行政部經理（第56、95集）
*2020年：《黑市—上樓 + 詭聲》飾演 丈夫平
*2024年：《法與情》飾演 蔣萬山
*2024年：《飛黃騰達》飾演 古天揚
*2024年：《十七年命運週期》飾演 陶漢坤
*2025年：《翻盤下半場》飾演 秋明

### 電視劇（香港電視網絡）
*2014年：《選戰》飾演 連志遠
*2014年：《來生不做香港人》飾演 堅
*2015年：《我阿媽係黑玫瑰》飾演 史公子（第7集）
*2015年：《導火新聞線》飾演 黎克儉

### 電視劇（邵氏兄弟）
*2018年：《守護神之保險調查》飾演 阿榮

### 電影
*1992年：《哥哥的情人》飾演 Nancy男友
*1993年：《搶錢夫妻》飾演 蔣家詩男友
*1994年：《青春火花》
*1994年：《清官難審》飾演 小畢
*1996年：《百分百感覺》
*2010年：《七十二家房客》飾演 70年代警察五
*2013年：《絕世高手》
*2016年：《湮滅》
*2019年：《你咪理，我愛你！》飾演 海洋公園中佬 / 餐廳服務員

### 電視節目演出（ViuTV）
*2017年：《總有一件喺左近》第21集嘉賓

## 參考

## 出面網頁

*
黃紀童

**黃紀童**（，）係香港女模特兒。全球城市形象大使獲香港總冠軍。
## 出面網頁
*
*JAM CAST - Coco Wong
羣乸

**羣乸**係啲社會性昆蟲，尤其係膜翅目嘅蟻、馬蜂同埋蜜蜂，仲有白蟻，嘅主要繁殖雌性種姓。羣乸種姓一般係指形態學上有分別嘅，即啲個體係註定要成皇后嘅，之同時啲雌性工人就通常就冇生育能力，唔成得皇后。有多皇后嘅羣落（colony）即係**多羣乸模式**嘅羣體，之衹有一個皇后嘅就係**單羣乸模式**。但係有好多物種並咪限死喺一種模式。

（Solenopsis invicta）就係一種同時有多羣乸同埋單羣乸模式嘅物種。至於（Leptothorax acervorum）啲羣落就會跟住季節變換而喺單羣乸-多羣乸模式之間切換。（Wasmannia auropunctata）呢，就可以產生一種特殊嘅卵母細胞，減數分裂嘅過程中佢哋入邊罕有基因重組發生。啲卵母細胞一係可以互相融合、轉成羣乸，一係可以同雄性配子合埋、轉成工人。有種馬蜂物種，佢哋啲皇后對於啲唔育得嘅工人嚟講，表現出好明顯嘅形態學分別。啲羣乸成年之後並唔會留低喺個竇裏便，而係可能喺佢哋啲母竇（maternal nests）裏便度過冬日。

喺缺乏形態學種姓嘅物種中（即「工人」都可能係生育得嘅），「羣乸」一詞通常指啲成世都生殖得或者潛在生殖得嘅雌性，唔同於啲出身係工人身份、隨後先進入生殖狀態嘅其他個體（通常被稱為「替身皇后」或者「能產工蜂」）。喺嘅某啲物種入邊，譬如，就可以睇到邇種羣乸同工人都有生殖能力嘅現象。 喺大多數羣落週期論年計嘅物種當中，衹有羣乸可以滯育同過冬，而無論生育得定係唔生育得嘅工人都會死澌。 喺某啲群體入邊（譬如），羣乸喺築巢嗰陣會同其他羣乸佮埋，並且可能捱降級成次級嘅生殖角色，即出身為羣乸都並唔保證得個雌性就會轉得做皇后。

## 考
張丹蕾

**張丹蕾**（，）係香港女模特兒，隸屬jamcast。佢喺倫敦藝術大學畢業，主修時裝設計及發展。佢喺2020年頭一次喺電視演出，參演ViuTV劇集《黑市》。

## 演出
### 電視劇（ViuTV）
*2020年：《黑市—過夜》 飾演 小琳
*2020年：《黑市—奪舍》 飾演 蔣曼莉
*2020年：《男排女將》 飾演 Joyce

### 網絡劇集
*2020年：《把砒霜留給自己》

## 出面網頁
*
*
*JAM CAST - Dana Zhang
播州區

**播州區**係中國貴州遵義下轄嘅一個市轄區，有4491平方公里咁大，2002年人口114萬。郵政編碼56300，區政府駐南白街道。
水城

**水城**曾經係中國貴州六盤水下轄嘅一個縣，喺2020年撤縣為區，有3607平方公里咁大。
鰼水

**鰼水**係中國貴州遵義下轄嘅一個縣，有3128平方公里咁大。

鰼水家陣畀中共政府簡化寫成「习水」（對應正體字：「習水」）。
婺川

**婺川**係中國貴州遵義下轄嘅一個仡佬族苗族自治縣，有2777平方公里咁大。

婺川家陣畀中共政府簡化寫成「务川」（對應正體字：「務川」）。
金沙縣

**金沙**係中國貴州畢節轄下嘅一個縣，喺貴州省西北部，面積有2528平方公里。
威寧

**威寧**係中國貴州畢節下轄嘅一個彝族回族苗族自治縣，有6296平方公里咁大。
台江

**台江**可以係：
*台江區，中國福建福州一個市轄區
*台江縣，中國貴州黔東南一個縣
玉山國家公園

**玉山國家公園**係中華民國嘅國家公園，以臺灣最高山峰玉山做中心，橫跨南投縣、嘉義縣、高雄市同花蓮縣，面積1,031平方公里。
陽明山

**陽明山**係臺灣北部嘅山區，橫跨臺北同新北，而家係中華民國嘅國家公園，叫**陽明山國家公園**，面積113平方公里。

陽明山本嚟叫**草山**，1950年中華民國先總統蔣中正為咗紀念明代思想家王守仁（字陽明），就賜名「陽明山」。
太魯閣國家公園

**太魯閣國家公園**係中華民國嘅國家公園，喺臺灣東部，橫跨花蓮縣、臺中市同南投縣，面積920平方公里。個名係嚟自臺灣原住民嘅族群太魯閣族。
金門國家公園

**金門國家公園**係中華民國嘅國家公園，喺福建省金門縣，面積35.3平方公里。
巨大機械

**巨大機械**，全名**巨大機械工業股份有限公司**，係臺灣臺中一間單車製造公司，1972年開張，以賣**捷安特**牌子嘅單車而出名，產品賣到世界各地。
三陽工業

**三陽工業**，全名**三陽工業股份有限公司**，係臺灣新竹一間汽車製造公司，1954年開張，主要生產綿羊仔同電單車，產品賣到世界各地。
兩個中國

**兩個中國**係形容兩岸關係嘅一個術語，指而家世界上存在住兩個叫「中國」嘅政治實體：
*，1949年10月1號成立，有效統治中國大陸，1971年後逐漸畀國際承認做「中國」
*，1912年1月1號成立，本嚟統治中國大陸，1945年後統治埋臺灣，但1949年後喪失對中國大陸嘅控制，1971年後國際逐漸唔承認佢做「中國」
雖然兩岸現狀係噉，但係兩個政府嘅官方立場都唔承認「兩個中國」。
## 睇埋
*一個中國
*一個中國，各自表述
鄭芝龍

**鄭芝龍**（），係大明末期嘅海盜同海上生意人，亦係延平王鄭成功嘅阿爸。

佢係娶咗日本嘅夫人、平戶藩家臣田川昱皇嘅女——田川松，先生咗鄭成功。

芝龍喺歷史上以澳門做根據地，出海最遠去到過非洲。所以佢同個仔就有著一支黑人僱傭軍，同佢哋做貼身保鑣、打仗。啲黑人都係基督信徒，有部分係由於奴隸販賣而過來（嗰時嘅人口販賣有經澳門中轉站，就令黑人輸入埋中國大陸），仲有一部分係出於宗教熱情（？）而來華冒險嘅。鄭氏兩仔爺對啲黑人雇傭軍嘅待遇好好，黑人亦比較忠心。相比之下，鄭芝龍手下仲有啲歐美人、日本人，雖然軍餉高出黑人唔少，忠誠度就唔及黑人。

## 參考
臺灣總督

**臺灣總督**係臺灣日據時期由大日本帝國天皇委派管治臺灣嘅總督，由1895年管到1945年，總共有19位。

## 臺灣總督一覽
#樺山資紀（1895–1896）
#桂太郎（1896–1896）
#乃木希典（1896–1898）
#兒玉源太郎（1898–1906）
#佐久間左馬太（1906–1915）
#安東貞美（1915–1918）
#明石元二郎（1918–1919）
#田健治郎（1919–1923）
#內田嘉吉（1923–1924）
#伊澤多喜男（1924–1926）
#上山滿之進（1926–1928）
#川村竹治（1928–1929）
#石塚英藏（1929–1931）
#太田政弘（1931–1932）
#南弘（1932–1932） 
#中川健藏（1932–1936）
#小林躋造（1936–1940）
#長谷川清（1940–1944）
#安藤利吉（1944–1945）

## 睇埋
*臺灣總督府
六自由度

（）喺遊戲編程同電腦圖像學等嘅領域上係指一件剛體（rigid body）喺三維空間入面嘅活動自由－呢件物體可以向上下左右前後六個方向移動。

六自由度係遊戲物理嘅其中一個根基。

## 工程應用

## 遊戲概念

*位置：定義上，郁動就係「位置嘅改變」，噉即係話要諗郁動，隻遊戲嘅程式首先要「同遊戲世界入面每件物件，記住件物件喺邊個位」。當中拼接圖式可以話係最簡單嗰隻做法－响一隻拼接圖式遊戲裏面，遊戲世界明顯分做一格格，一件物件（遊戲角色或者障礙物）嘅位置一定係喺其中一格嗰度，冇得話身處响相鄰嘅兩格之間；一般嚟講，拼接圖式做法畀人覺得算係比較原始，因為簡單而冇咁易出現 bug 但又完全達唔到迫真嘅物理世界，到咗廿一世紀初已經好少可會用。
*角色郁動：平台遊戲本質上就係畀玩家控制住玩家角色喺關卡當中郁動；玩家角色有好多方法郁，包括－
**行同跑：一個角色行嗰陣，佢會沿住佢面向嗰個方向得到一個非 0 嘅速度，因而位置改變，途中佢嘅 3D 模型或者精靈圖要有相應嘅郁動；跑係快啲嘅行－速度係行嗰陣嘅 n 倍而 n > 1，不過「n 具體數值係幾多」就係遊戲製作師要慢慢調節嘅參數，而且正路嚟講跑同行用嘅動畫應該會唔同。
**跳躍：個角色跳嗰陣會得到一個向上嘅加速度 a，然後就會喺重力嘅影響下跌返落地面，通常喺跳嘅期間可以有打橫嘅郁動。唔同嘅平台遊戲，跳嘅具體細節都可以有異，例如有啲遊戲可能會係「吓吓跳嘅 a 數值都一樣」嘅，但又有啲遊戲可能會加入「a 嘅數值取決於玩家撳個跳掣撳實咗幾耐」噉嘅設定。
**有關位置、速度同加速度呢啲概念之間嘅啦掕同埋「啲數要點計」，可以睇吓牛頓力學。

## 註釋

## 睇埋
*平台遊戲
*動作遊戲

## 攷
凝血酵素原時間

**凝血酵素原時間**（），簡稱**PT**，係一套檢驗外在凝血因子嘅方法。呢種方法可以評估個體血液嘅凝血能力、肝功能，維他命K水平等等。PT可以驗到第一、第二、、、嘅功能。

## 睇埋
* （TT）
* 
* 

## 攷

## 拎
* PT and INR - Lab Tests Online
血液凝固

**凝血**（英文：coagulation或者blood clotting）指嘅係血液由液態轉變為唔會流動嘅凝膠態嘅過程，係生理性止血嘅重要環節。血液凝固就係將血漿入面嘅溶到嘅纖維蛋白（fibrinogen）原變做溶唔到嘅纖維蛋白（fibrin）嘅過程。

## 攷

*
*
*
*